b'\n_START_ARTICLE_\nM\xc3\xa4ret Jonsdotter\n_START_PARAGRAPH_\nM\xc3\xa4ret Jonsdotter (1644\xe2\x80\x931672) oli yksi tunnetuimmista noitavainojen uhreista Ruotsissa. H\xc3\xa4nt\xc3\xa4 kutsuttiin "Iso-M\xc3\xa4retiksi", koska h\xc3\xa4nen nuoremmalla sisarellaan oli sama nimi, jota puolestaan kutsuttiin "Pikku-M\xc3\xa4retiksi"._NEWLINE_\xc3\x84lvdalenissa, Taalainmaassa muuan pieni poika nimelt\xc3\xa4 Mats Nilsson v\xc3\xa4itti n\xc3\xa4hneens\xc3\xa4 syksyll\xc3\xa4 1667 tyt\xc3\xb6n vuohineen it\xc3\xa4isen Dalv\xc3\xa4lvenin p\xc3\xa4\xc3\xa4ll\xc3\xa4 kulkemassa veden p\xc3\xa4\xc3\xa4ll\xc3\xa4 \xc3\x85senin Hemmans\xc3\xa4ngin vieress\xc3\xa4. T\xc3\xa4m\xc3\xa4 poika oli paimentanut lampaita tyt\xc3\xb6n kanssa ja oli saanut h\xc3\xa4nelt\xc3\xa4 selk\xc3\xa4saunan niiden ruvettua m\xc3\xa4\xc3\xa4kim\xc3\xa4\xc3\xa4n. Tytt\xc3\xb6, kaksitoistavuotias Gertrud Svensdotter oli joutunut papin kuulusteltavaksi ja h\xc3\xa4net suostuteltiin sanomaan Paholaisen sotkeutuneen asiaan. H\xc3\xa4n sanoi asuneensa vanhempiensa luona Lillh\xc3\xa4rdalissa, H\xc3\xa4rjedalenissa naapurista tulleen piian johdatellessa h\xc3\xa4net Saatanan luokse. Piika oli M\xc3\xa4ret.\n_START_SECTION_\nTaustaa\n_START_PARAGRAPH_\nVuonna 1663, Gertrudin ollessa kahdeksanvuotias M\xc3\xa4ret oli ottanut h\xc3\xa4net ensin mukaansa hiekkakuopalle, sitten kolmen tien risteykseen ja huutanut "Tule esiin, senkin pirulainen", mink\xc3\xa4 j\xc3\xa4lkeen Saatanan v\xc3\xa4itettiin ilmaantuneen paikalle papin veneess\xc3\xa4. He olivat sy\xc3\xb6neet, ja y\xc3\xb6ll\xc3\xa4 sen j\xc3\xa4lkeen M\xc3\xa4ret oli tullut Gertrudin luokse, voidellut h\xc3\xa4net ja yhden is\xc3\xa4ns\xc3\xa4 lehmist\xc3\xa4 punaisella voiteella ja sitten mennyt savupiipun l\xc3\xa4pi Saatanan luokse. H\xc3\xa4nen v\xc3\xa4itettiin t\xc3\xa4m\xc3\xa4n j\xc3\xa4lkeen vierailleen usein Brocken-vuorella, myyttisell\xc3\xa4 noitien kohtauspaikalla, varastanut maitoa naapurien lehmilt\xc3\xa4 noitakonstejaan varten, voidellut jalkansa voidakseen k\xc3\xa4vell\xc3\xa4 veden p\xc3\xa4\xc3\xa4ll\xc3\xa4 ja ottanut mukaansa lapsia, jotka kirjattiin yl\xc3\xb6s mustalehtiseen kirjaan. Syy h\xc3\xa4nen tunnustukseensa oli se, ett\xc3\xa4 h\xc3\xa4n oli n\xc3\xa4hnyt valkopukuisen miehen, enkelin Brocken-vuorella, joka oli kehottanut h\xc3\xa4nt\xc3\xa4 toimimaan siten, jottei n\xc3\xa4l\xc3\xa4nh\xc3\xa4t\xc3\xa4 tulisi maahan. Gertrudin tarina oli syy n\xc3\xa4ille ruotsalaisille noitaoikeudenk\xc3\xa4ynnin aloittamiseen, ja M\xc3\xa4ret Jonsdotter oli sen ensimm\xc3\xa4inen uhri. H\xc3\xa4n osoitti oikeudessa my\xc3\xb6s seitsem\xc3\xa4\xc3\xa4 muuta ihmist\xc3\xa4, ja noitaoikeudenk\xc3\xa4ynti alkoi syyskuussa 1668. T\xc3\xa4m\xc3\xa4 oli l\xc3\xa4ht\xc3\xb6piste todelliselle noitavainolle Ruotsissa.\n_START_SECTION_\nNoitaoikeudenk\xc3\xa4ynti\n_START_PARAGRAPH_\nM\xc3\xa4ret kutsuttiin oikeuden eteen ja kehotettiin tunnustamaan ja kertomaan muille. H\xc3\xa4n kiisti kaiken. Gertrudin is\xc3\xa4 Sven Hwass todisti M\xc3\xa4retin ja Gertrudin k\xc3\xa4ytt\xc3\xa4neen h\xc3\xa4nt\xc3\xa4 ratsastushevosena matkallaan Brocken-vuorelle ja h\xc3\xa4n v\xc3\xa4itti sairastuneensa siit\xc3\xa4. Sven oli ajatellut vapauttaa M\xc3\xa4retin, mutta oli pel\xc3\xa4stynyt ollessaan h\xc3\xa4nen kanssaan matkalla Taalainmaahan, jolloin h\xc3\xa4n oli joutunut kilpailijansa, v\xc3\xa4nrikin pojan pahoinpitelem\xc3\xa4ksi. T\xc3\xa4m\xc3\xa4n j\xc3\xa4lkeen Gertrud oli l\xc3\xa4hetetty pois isois\xc3\xa4ns\xc3\xa4 sisarensa luokse asumaan._NEWLINE_M\xc3\xa4retill\xc3\xa4 oli vasemman k\xc3\xa4den pikkusormessaan merkki, joka tulkittiin Paholaisen merkiksi. Lopulta h\xc3\xa4n tunnusti, ett\xc3\xa4 h\xc3\xa4nell\xc3\xa4 oli ollut tapana "lukea suolasta" (antanut el\xc3\xa4imille suolaa, jota oli py\xc3\xb6ritelty k\xc3\xa4dess\xc3\xa4 vastap\xc3\xa4iv\xc3\xa4\xc3\xa4n) l\xc3\xa4\xc3\xa4kkeeksi niiden noidannuoliin ja luki rukouksen "Herramme Jeesus, h\xc3\xa4n nostattaa tunturit ja nousuvedet, parantaa vaivat ja noidannuolet, sellaiset nuolet jotka ammutaan maasta tai vedest\xc3\xa4 tai taivaan ja maan v\xc3\xa4lilt\xc3\xa4. Jumalan nimeen ja aamen." H\xc3\xa4n kiisti kuitenkin kaiken muun. Gertrudin ohella er\xc3\xa4s toinen tytt\xc3\xb6, Anna Olofsdotter otettiin mukaan todistajankuulusteluun. Siell\xc3\xa4 Anna v\xc3\xa4itti M\xc3\xa4reti\xc3\xa4 syylliseksi._NEWLINE_Tyt\xc3\xb6t sanoivat tunnustaneensa ymm\xc3\xa4rt\xc3\xa4neens\xc3\xa4 syntins\xc3\xa4, mutta M\xc3\xa4ret kielt\xc3\xa4ytyi edelleen tunnustamasta ja ihmetteli, ett\xc3\xa4 miksi h\xc3\xa4n itse ei tiennyt olleensa Brocken-vuorella, miksi sellainen olisi salattu h\xc3\xa4nelt\xc3\xa4. Lopulta h\xc3\xa4n pyysi Gertrudia l\xc3\xa4htem\xc3\xa4\xc3\xa4n, koska h\xc3\xa4n ei en\xc3\xa4\xc3\xa4 halunnut n\xc3\xa4hd\xc3\xa4 h\xc3\xa4nt\xc3\xa4.\n_START_SECTION_\nTuomio\n_START_PARAGRAPH_\nM\xc3\xa4ret ja Karin \xc3\x84nka tuomittiin 1. huhtikuuta 1669. Teloittaminen ilman tuomiota ei ollut laillista, joten pappeja kehotettiin tuomitsemaan heid\xc3\xa4t. Papit sanoivat, ett\xc3\xa4 he tulisivat kuolemaan tunnustivatpa he tai eiv\xc3\xa4t, mutta jos he tunnustaisivat, he saisivat viimeisen ehtoollisen. Vallitsevan mielipiteen mukaan heid\xc3\xa4t viet\xc3\xa4isiin teloituspaikalle; mik\xc3\xa4li he tunnustaisivat siell\xc3\xa4, heid\xc3\xa4t teloitettaisiin; mik\xc3\xa4li he viel\xc3\xa4 ep\xc3\xa4r\xc3\xb6isiv\xc3\xa4t, heid\xc3\xa4t viet\xc3\xa4isiin takaisin vankeuteen._NEWLINE_Heid\xc3\xa4t vietiin teloituspaikalle, he kiistiv\xc3\xa4t siell\xc3\xa4 tekonsa ja heid\xc3\xa4t vietiin takaisin vankeuteen, miss\xc3\xa4 suostuttelua jatkettiin. Gertrud ja M\xc3\xa4retin sisarukset ruoskittiin ja muut vapautettiin.\n_START_SECTION_\nTeloitus\n_START_PARAGRAPH_\nLillh\xc3\xa4rdin noitaoikeudenk\xc3\xa4ynti laajeni, ja vuonna 1671 kaikkiaan viisikymment\xc3\xa4kuusi ihmist\xc3\xa4 valitti noituudesta. Kolme heist\xc3\xa4 tuomittiin ja teloitettiin. Muiden kohtaloista ei ole tietoa, sill\xc3\xa4 p\xc3\xb6yt\xc3\xa4kirjaa ei tuohon aikaan ollut._NEWLINE_Vuonna 1672 Ruotsin hovioikeus langetti M\xc3\xa4retille tuomion noituudesta, vaikka h\xc3\xa4n kiisti perusteellisesti kaikki todistajanlausunnot ja merkin pikkusormessaan v\xc3\xa4ltt\xc3\xa4\xc3\xa4kseen mestauksen ja roviolla polttamisen. My\xc3\xb6s h\xc3\xa4nen nuorempi sisarensa Pikku-M\xc3\xa4ret, Kerstin Halvarsdotter, P\xc3\xa5lin M\xc3\xa4ret ja Gertrud Olofsdotter tuomittiin kuolemaan samanaikaisesti. Heist\xc3\xa4 ainoastaan M\xc3\xa4reti\xc3\xa4 ja P\xc3\xa5l M\xc3\xa4reti\xc3\xa4 ei ollut tuomittu. Kaikki teloitettiin samanaikaisesti raskaana olevaa Kerstini\xc3\xa4 lukuun ottamatta, joka teloitettiin vasta h\xc3\xa4nen synnytetty\xc3\xa4\xc3\xa4n lapsensa.'